text: 67. ΝΟΜΟΣ υπ’ αριθ. 2 της 21/23 Ιαν. 1975 (ΦΕΚ Α΄ 8) Περί κρίσεως στρατιωτικών του Λιμενικού Σώματος διωχθέντων κατά το από 21.4.1967 μέχρις 23.7.1974 χρονικόν διάστημα. Άρθρ.1.-1.Αι διατάξεις του υπ’ αριθ. 197/1974 Ν.Δ/τος «περί κρίσεως στρατιωτικών των Ενόπλων Δυνάμεων εξελθόντων της υπηρεσίας από 21.4.1967 μέχρι 23.7.1974» (ΦΕΚ 361 Α/6.12. 1974) (τόμ. 36 σελ. 230, 33) αι αφορώσαι τους στρατιωτικούς του Πολεμικού Ναυτικού εφαρμόζονται και δια τους στρατιωτικούς του Λιμενικού Σώματος (ΛΣ) με τας κάτωθι τροποποιήσεις και συμπληρώσεις. α.Όπου εν τω Ν.Δ. 197/1974 αναφέρεται Υπουργός Εθνικής Αμύνης, νοείται εν τω παρόντι ο Υπουργός Εμπορικής Ναυτιλίας. β.Όπου εν τω Ν.Δ. 197/1974 αναφέρεται Αρχηγείον ή Αρχηγός, νοείται αντιστοίχως εν τω παρόντι το Αρχηγείον Λιμενικού Σώματος ή ο Αρχηγός Λιμενικού Σώματος. γ.Τα υπό του Ν.Δ. 197/1974 προβλεπόμενα Συμβούλια συντίθεται εξ αξιωματικών του Λ.Σ. ή και του Π.Ν. δ.Η παρ. 2 του άρθρ. 8 του Ν.Δ. 197/1974 ισχύει και δια το Ταμείον Αρωγής Λιμενικού Σώματος. ε.«Αι προθεσμίαι των άρθρ. 1 και 5 του Ν.Δ. 197/1974 μειούνται εις ένα μήνα, η δε τοιαύτη της παρ. 1 του άρθρ. 6 εις 3 μήνας.Η προθεσμία του άρθρ. 1 λογίζεται αρχομένη από της δημοσιεύσεως του παρόντος, ήτοι από 23.1.1975». Το εδάφ. ε΄ αντικατεστάθη ως άνω δια του άρθρ. 4 Νόμ. 31/1975 (κατωτ. αριθ. 68). ς.Το εν τη παρ. 1 του άρθρ. 1 του ως άνω Ν.Δ. 197/1974 δικαίωμα υποβολής αιτήσεως κρίσεως παρέχεται και εις τους κατά το αυτό χρονικόν διάστημα (21.4.1967 έως 23.7.1974) κριθέντας δυσμενώς υπό των Συμβουλίων κρίσεων του Λιμενικού Σώματος δια πολιτικούς λόγους και απολέσαντας ως εκ τούτου την σειράν αρχαιότητός των, υπηρετούντας δε εις το Λ.Σ. κατά τον χρόνον ενάρξεως της ισχύος του παρόντος.  (Αντί της σελ. 120,19(γ) Σελ. 120,19(δ) Τεύχος 654-Σελ. 107 Αξιωματικοί και Υπαξιωματικοί Λ.Σ. 20.Γ.α.64-67 Προς τούτο πλέον των υπό του άρθρ. 3 του Ν.Δ. 197/1974 προβλεπομένων πινάκων, συντάσσεται και πίναξ των υπηρετούντων και ανακτώντων την αρχαιότητά των. Οι περιλαμβανόμενοι εις τον κεκυρωμένον πίνακα των υπηρετούντων και ανακτώντων την αρχαιότητά των προάγονται ανεξαρτήτως υπάρξεως κενών οργανικών θέσεων, αναδρομικώς, αφ’ ης προήχθη ο αμέσως νεώτερός των, ανακτώντες εν ταυτώ την ην είχον σειράν αρχαιότητος εις την επετηρίδα. Οι ανωτέρω δεν δικαιούνται αναδρομικώς λήψεως αποδοχών. Οι εκ των ανωτέρω προαγόμενοι, πέραν των υφισταμένων οργανικών θέσεων, παραμένουν, ως υπεράριθμοι μέχρι της καθ’ οιονδήποτε τρόπον κενώσεως θέσεων εν τω βαθμώ εις ον προήχθησαν, ας και καταλαμβάνουν. Άρθρ.2.-Αι διατάξεις του παρόντος Ν.Δ/τος εφαρμόζονται και επί απομακρυνθέντων κατά την διάρκειαν της επταετίας επικούρων αξιωματικών Λ.Σ., μη εκ στρατευσίμων προερχομένων, οίτινες κρινόμενοι, δύνανται να επανέλθουν εις την υπηρεσίαν και να ενταχθούν εις τας τάξεις των μονίμων αξιωματικών Λ.Σ. ειδικών υπηρεσιών κατά τας ειδικάς περί αυτών διατάξεις ή να αποστρατευθούν. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 120,20(δ) Τεύχος 654-Σελ. 108 20.Γ.α.67 Αξιωματικοί και Υπαξιωματικοί Λ.Σ. 